Gerry Adams
Is polaiteoir Éireannach é Gerry Adams  (). Saolaíodh é ar an séú lá de Mhí Dheireadh Fómhair sa bhliain 1946 i mBaile Uí Mhurchú, Béal Feirste. Tá sé ina Theachta Dála don dáilcheantar An Lú (agus Oirthear na Mí.) Ba Uachtarán Shinn Féin é go dtí Feabhra 2018 nuair a d'éirigh sé as an ról agus toghadh Mary Lou McDonald ina hUachtarán ar an pháirtí.

Saol polaitiúil 
D’éirigh sé gníomhach i ngluaiseacht na gceart sibhialta sna 1960idí, agus bhí sé gníomhach i bhfeachtais in aghaidh an idirdhealaithe maidir le cúrsaí tithíochta.

Rinneadh é a imtheorannú in 1972. I Mí Iúil sa bhliain 1972 scaoileadh saor é chun bheith páirteach i gcainteanna rúnda i Londain. Tar éis a athghabhadh, rinne sé iarracht éalú ach cuireadh i bpríosún é. 

Ar an 21 Deireadh Fómhair 1982, toghadh Adams (agus Martin McGuinness) ar Chomhthionól Uladh. Baineadh geit as muintir na Bunaíochta.

Sa bhliain 1984 scaoileadh agus gortaíodh go dona é in ionsaí a rinne grúpa dílseacht a bhí ag obair i gclaonpháirteachas le forásaí faisnéise na Breataine.

Bhí Adams ina uachtarán ar Shinn Féin idir 1983-2018. Chomh maith leis sin, b'fheisire é i bParlaimint na Ríochta Aontaithe idir 1983-1992 agus arís idir 1997-2011. Ba chomhalta den Tionól Reachtach é i dtuaisceart na hÉireann idir 1998-2010. Ba Theachta Dála é thar ceann Chontae an Lú idir 2011-2020. D'éirigh sé as a ról mar ionadaí tofa in 2020.

Leabhair le Gerry Adams 

 Falls Memories, (1982)
 The Politics of Irish Freedom, (1986)
 A Pathway to Peace, (1988)
 An Irish Voice
 Cage Eleven, (1990)
 The Street and Other Stories, (1992)
 Free Ireland: Towards a Lasting Peace, (1995)
 Before the Dawn, 1996, Brandon Books, ISBN 0-434-00341-7
 Selected Writings
 Who Fears to Speak...?, 2001(Original Edition 1991), Beyond the Pale Publications, ISBN 1-900960-13-3
 An Irish Journal, (2001), Brandon Books, ISBN 0-86322-282-X
 Hope and History, (2003), Brandon Books, ISBN 0-86322-330-3
 A Farther Shore, (2005), Random House
 An Irish Eye, (2007), Brandon Books
 An tSráid agus Scéalta Eile Tiontú Gaeilge ar Street and Other Stories, (1992)

Naisc Sheachtracha 

 Gerry Adams ar shuíomh gréasáin Shinn Féin

Tagairtí 

Daoine a rugadh i 1946
Daoine beo
Baill den 31ú Dáil
Baill den 32ú Dáil
Ceannairí Shinn Féin
Comhaltaí den Tionól Reachtach Thuaisceart Éireann
Daoine as Béal Feirste
Daoine as Contae Aontroma
Feisirí de Pharlaimint na Ríochta Aontaithe
Fir
Scríbhneoirí as Tuaisceart Éireann